Hrvatski jezik (31. ožujka 2020.)

**Dobriša Cesarić: Oblak – nastavak interpretacija + stvaranje pjesničkih slika**

ROK ZA IZVRŠAVANJE ZADATAK: četvrtak (2. 4.), do 16 sati

Zadatak i upute za rad:

* Nastavljamo s intepretacijom Cesarićeva oblaka.

1. Prvi vam je zadatak podsjetiti se dvaju pojmova iz književnosti – značenje misaone/refleksivne pjesme i alegorije kao stilskoga postupka (u tome će vam pomoći čitanka). Kada se podsjetite toga, u bilježnicu ćete objasniti zašto pjesma „Oblak“ po vrsti pripada lirskim misaonim pjesmama (budite detaljni u objašnjenju) i zašto je ta cijela pjesma alegorija (u objašnjenju će vam pomoći jučerašnji drugi zadatak koji ste riješili).
2. Drugi će zadatak od vas ponovno tražiti vašu stvaralačku kreativnost. Jučer vam je zadatak bio oblake samo zamišljati, a sada ćete doista izaći i promatrati nebo iznad vas. Napravit ćete umjetničku fotografiju oblaka koje promatrate (mobitelom), a zatim ćete napisati četiri pjesničke slike kojima ćete opisati prizor koji ste fotografirali, ali i svoj doživljaj istoga. (Pazite: pjesnička slika mora biti niz riječi/motiva koji dočaravaju doživljaj nečega jednim od naših osjetila.) Vaše pjesničke slike zapisat ćete u bilježnicu.

Sve vaše uratke s današnjeg sata fotografirat ćete i, zajedno s fotografijom oblaka, poslati mi privatnom porukom na yammer (ili e-porukom).

Budite kreativni i sretno u izvršavanju ovoga zadatka! ☺

*Učiteljica Darja*